Document ID: 32010R0599

KOMISIJAS REGULA (ES) Nr. 599/2010
(2010. gada 8. jūlijs),
ar kuru groza Regulu (EK) Nr. 1077/2008, ar ko paredz sīki izstrādātus noteikumus, lai īstenotu Padomes Regulu (EK) Nr. 1966/2006 par zvejas darbību elektronisku reģistrēšanu un ziņošanu un par attālās uzrādes līdzekļiem, un atceļ Regulu (EK) Nr. 1566/2007
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes Regulu (EK) Nr. 1966/2006 (1) par zvejas darbību elektronisku reģistrēšanu un ziņošanu un par attālās uzrādes līdzekļiem, jo īpaši tās 5. pantu,
tā kā:
(1)
Padomes Regula (EK) Nr. 1966/2006 paredz, ka jāpieņem sīki izstrādāti noteikumi, kuros noteikts formāts, kas jāizmanto kompetentajām valsts iestādēm, lai apmainītos ar zvejniecības kontroles un pārbaudes vajadzībām izmantojamo informāciju.
(2)
Pielikumā pašreizējās versijas Komisijas 2008. gada 3. novembra Regulā (EK) Nr. 1077/2008, ar ko paredz sīki izstrādātus noteikumus, lai īstenotu Padomes Regulu (EK) Nr. 1966/2006 par zvejas darbību elektronisku reģistrēšanu un ziņošanu un par attālās uzrādes līdzekļiem, un atceļ Regulu (EK) Nr. 1566/2007 (2), noteiktā formāta piemērošana un notikumu attīstība dalībvalstīs rāda, ka tas jāpilnveido, lai nodrošinātu datu apmaiņas savstarpēju savietojamību atbilstoši saskaņotajam XML formātam. Tāpēc pielikums ir jāaizstāj ar jaunu pielikumu.
(3)
Šajā regulā paredzētie pasākumi ir saskaņā ar Zvejniecības un akvakultūras pārvaldības komitejas atzinumu,
IR PIEŅĒMUSI ŠO REGULU.
1. pants
Grozījumi Regulā (EK) Nr. 1077/2008
Ar šo Regulu (EK) Nr. 1077/2008 groza šādi.
Pielikumu aizstāj ar šīs regulas pielikuma tekstu.
2. pants
Stāšanās spēkā
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2010. gada 8. jūlijā

Labels: 12
6